
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Άρτας 


(Ν. Άρτας).. ... 1 

Έγκριση μεταφοράς συντελεστή δόμησης ιστορικού διατηρητέου 
ακινήτου που βρίσκεται εντός του εγκεκριμένου ρυμοτομικού 
σχεδίου δήμου Ξάνθης (Ν. Ξάνθης). 2 


ΑΠΟΦΑΣΕΙΣ 


Αναστολή χορήγησης οικοδομικών αδειών στην περιοχή Νέου Φα¬ 
λήρου του Δήμου Πειραιά. 3 

Αναστολή οικοδομικών εργασιών και χορήγησης οικοδομικών 
αδειών στους οικισμούς Φηρών και Οίας νήσου Θήρας (Ν. Κυ¬ 
κλάδων)... 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 85902 (1) 

Έγκριση πραγματοποίησης μεταφοράς συντελεστή δόμησης σε ακίνητο 
πόυ βρίσκεται εντός του ρυμοτομικού σχεδίου δήμου Άρτας (Ν. Άρ¬ 
τας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ , 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το 367/1987 Π. Δ/γμα (Α’ 163). 

4. Τις διατάξεις των άρθρων 2,3 και 7 του Ν. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 19673/11.4.1990 αίτηση του Σπύρου Ταλιαδούρου, ενερ- 
γούντος ως πληρεξουσίου των Κων/νου Ηλιόπουλου Γκερλίντας Ηλιο- 


πούλου, Αικατερίνης Ηλιοπούλου, Φραγκίσκου Ηλιοπούλου και Αθανα¬ 
σίου Ηλιοπούλου. 

7. Την 19379/2.4.1990 αίτηση του Βασιλείου Τζουβάρα. 

8. Την 230/1990 γνωμοδότηση του Κεντρικού Συμβουλίου, Χωρο¬ 
ταξίας Οικισμού και Περιβάλλοντος. . 

9. Την 70350/1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων, για προέγκριση της σχετικής τεχνικής 
μελέτης, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 16.7.1985 Π. Δ/γμα (Δ' 
382) από βαρυνόμενο (ρυμοτομούμενο) ακίνητο, πού βρίσκεται εντός 
του ρυμοτομικού σχεδίου κοινότητας Βριλησσίων (Ν. Αττικής), για το 
οποίο έχει εκδοθεί ο 429/1988 σχετικός τίτλος Ηλιοπούλου, Γκερλί¬ 
ντας Ηλιοπούλου, Αικατερίνης Ηλιοπούλου, Φραγκίσκου Ηλιοπούλου 
και Αθανασίου Ηλιοπούλου, σε άλλο ακίνητο (ωφελούμενο), που βρίσκε¬ 
ται επι Ανωνύμου οδού (και ειδικότερα στο οικοδομικό τετράγωνο 240) 
του ρυμοτομικού ’όχεδίου δήμου Άρτας (Ν. Άρτας), όπως το ωφελού¬ 
μενο ακίνητο φαίνεται με στοιχεία ΑΒΓ ΔΕΖΗΘΑ στο σχετικό πρω¬ 
τότυπο διάγραμμα σε κλίμακα 1:200, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την 85902/ 
1990 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενεης βάσει των ισχυόντων 
στην περιοχή όρων δόμησης 76,41 τ.μ., που αντιστοιχεί σε 44,50 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν ακινήτου: 831,03 τ.μ. 

β. Ποσοστό κάλυψης: 33,6% 

γ. Συντελεστής δόμησης: 0,89 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
τέσσερα μέτρα και εβδομήντα πέντε εκατοστά του μέτρου (Ι4,7βμ). 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 85902/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης σε αντικατάσταση του 429/1988 τίτλου, στο όνομα 
των Κων/νου Ηλιοπούλου, Γκερλίντας Ηλιοπούλου, Αικατερίνης Ηλιο- 

πουλου, Φραγκίσκου Ηλιόπουλου, Αθανασίου Ηλιοπούλου, για το υπο- 
λειπόμενο χαι μη χρησιμοποιηθιν εμβαδόν 55,50 τ.μ. (100 τ.μ. - 


44,50 τ.μ, “ 55,50 τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας χαι Δημοσίων Έργων 


αναθίτουμε τη δημοσίευση χαι εκτέλεση του παρόντος διατάγματος. 
Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

Αριθ. Γ. 85357 (2) 

Έγκριση μεταφοράς συντελεστή δόμησης ιστορικού διατηρητέου ακινή¬ 
του που βρίσκεται εντός του εγκεκριμένου ρυμοτομικού σχεδίου δή¬ 
μου Ξάνθης (Ν. Ξάνθης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων του Ν. 1032/1980 «Περί συστάσεως 
Υπουργείου Χωροταξίας, Οικισμού και Περιβάλλοντος» (Α' 57) και ει¬ 
δικότερα τα άρθρα 2,3 και 7. 

5. Τις διατάξεις του του Ν. 1558/1985 «Κυβέρνηση και Κυβερνη¬ 
τικά Όργανα» (Α' 137) και ειδικότερα το άρθρο 23 παρ. 1. 

6. Την 12705/29.5.1990 δήλωση συναίνεσης ενώπιον της συμβο¬ 
λαιογράφου Ξάνθης, Κωνσταντινιάς Αχιλλ. Νταϊλιάνη, της Ευγενίας 
Καμπά αποκλειστικής κυρίας του παρακάτω περιγραφομένου ακινήτου. 

7. Την 17699/21.6.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την 152/1990 γνωμοδότηση του Κεντρικού Συμβουλίου, Χωρο¬ 
ταξίας Οικισμού και Περιβάλλοντος. 

9. Την κατόπιν αυτοψίας της υπαλλήλου Μαργαρίτας Τσιφουτίδου, 
επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του ακινήτου που βρίσκεται στις οδούς 
Μαυρομιχάλη και Μαλετσίδού εντός του ρυμοτομικού σχεδίου Ξάνθης, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συνόλου του συντελεστή δόμησης του 
ακινήτου, (βαρυνομένου) στο οποίο βρίσκεται κτίριο που έχει χαρακτα- 


ρισθεί ως ιστορικό διατηρητέο μνημείο με την Γ. 3246/ 69828/1982 
απόφαση της Υπουργού Πολιτισμού και Επιστημών (Β’ 142/1983), 
βρίσκεται εντός του ρυμοτομικού σχεδίου Ξάνθης επί των οδών Μαυρο¬ 
μιχάλη και Μαλτετσίδου, και το οποίο παραχωρήθηκε κατά κυριότητα 
στο δήμο Ξάνθης με την υπ’ αρ. 12922/ 11.10.1990 πράξη δωρεάς 
ενώπιον της συμβολαιογράφου Ξάνθης Κωνσταντινιάς Νταΐλιάνη, 
όπως το βαρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Η, 
Θ, I, Κ, Λ, Α, στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 85357/1990 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 968,32 μ2. 

β. Συντελεστής δόμησης βάσει του οποίου πραγματοποιείται η μετα¬ 
φορά: 2,4. '■ 

γ. Ποσοστό κάλυψης: 70% 

δ. Δομήσιμες επιφάνειες που αντιστοιχούν σ’ αυτό είναι: 968,32 X 
2,4 = 2323,968 μ2 

ε. Μεταφερόμενες δομήσιμες επιφάνειες: 2323,968 μ2 εκ των 
οποίων 677,82 μ2 από ισόγειο και 1646,15μ2 από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ευγενίας Καμπά για εμβαδόν 2323,968 μ2 ήτοι 677,82 
μ2 από ισόγειο και 1646,15 μ2 από ορόφους. 

Άρθρο 3 

Η ισχύς του παρόντος διατάγματος αρχίζει από τη.δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 2871/276 ' , (3) 

Αναστολή χορήγησης οικοδομικών αδειών στην περιοχή Νέου Φαλήρου 
του Δήμου Πειραιά. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/1985 «Γενι¬ 
κός Οικοδομικός Κανονισμός» (Α’ 210). 

2. Τις διατάξεις του εδ. ιδ. της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

3. Το 1Δ/7.1.1991 υπηρεσιακό σημείωμα της Δ/νσης Πολεοδομι- 
κού Σχεδιασμοϋ - Τμήμα Παραδοσιακών Οικισμών. 

4. Την υπ’ αριθμ. 426/10.12.90 Απόφαση του Δημοτικού Συμβου¬ 
λίου Πειραιά, αποφασίζουμε: 

1. Αναστέλλεται για έξι (6) μήνες ακόμη η χορήγηση οικοδομικών 
αδειών στην εντός του εγκεκριμένου ρυμοτομικού σχεδίου περιοχή ΤΝέου 
Φαλήρου του Δήμου Πειραιά, στην οποία είχε επιβληθεί εξάμηνη ανα¬ 
στολή με την 48856/3244/ 20.6.1990 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων (Δ' 377) όπως τροπο¬ 
ποιήθηκε με την 58295/4599/ 5.9.1990 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ’ 516), όπως η ^ 
παραπάνω περιοχή φαίνεται περικλειόμενη με κόκκινη γραμμή και τη 
θάλασσα στο σχετικό πρωτότυπο διάγραμμα σε κλίμακα 1:5000 που 
συνοδεύει την απόφαση αυτή. 

2. Της παραπάνω αναστολής εξαιρείται η έκδοση οικοδομικών 
αδειών για κτίρια των οποίων, σύμφωνα με τους ισχύουντες όρους δό¬ 
μησης της περιοχής ο αριθμός των ορόφων δεν υπερβαίνει τους 4 και το 
μέγιστο επιτρεπόμενο ύψος το δέκα πέντε (15) μέτρα. 

3. Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1990 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

- 4 - 

Αριθ. 2872 (4) 

Αναστολή οικοδομικών εργασιών και χορήγησης οικοδομικών αδειών 
στους οικισμούς Φηρών και Οίας νήσου Θήρας (Ν. Κυκλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν. Δ/ 
τος «Περί σχεδίων πόλεων κ.λπ.» (Α 228), όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «Περί αυ- 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

3. Τις διατάξεις του άρθρου 2 (παρ. α) του ΓΙ. Δ/τος 183/1980 


«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70). 

4. Τις διατάξεις του άρθρου 23 (παρ. 1) του Ν. 1558/1985 «Κυβέρ¬ 
νηση και Κυβερνητικά όργανα» (Α' 137). 

5. Τις διατάξεις της παρ. 5 του άρθρου 12 του Ν. 1647/1986 «Ορ¬ 
γανισμός Κτηματολογίου και Χαρτογραφήσεως Ελλάδας (ΟΚΧΕ) και 
άλλες σχετικές διατάξεις» (Α' 141). 

6. Την από 3.1.1991 εισηγητική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

7. Το γεγονός ότι συντάσσεται και προωθείται πολεοδομική μελέτη 
ένταξης και επέκτασης των Οικισμών Οίας και Φηρών νήσου Θήρας (Ν. 
Κυκλάδων), αποφασίζουμε: 

1. Αναστέλλονται οι οικοδομικές εργασίες και η χορήγηση οικοδομι¬ 
κών αδειών στην περιοχή της Καλντέράς και ειδικότερα στον οικισμό 
Φηρών για έξι (6) μήνες και στον οικισμό Οίας για ένα (1) χρόνο, που 
είχε επιβληθεί αναστολή με την 83618/6140/11.12.1989 (Δ' 747/ 
22.12.1989) απόφαση του Υπουργού Περιβάλλοντος, Χωροταξίας και 
Δημοσίων 'εργων, όπως οι περιχές ορίζονται από την κόκκινη γραμμή 
καί τη θάλασσα στα σχετικά τρία (3) πρωτότυπα διαγράμματα σε κλί¬ 
μακα 1:5000, που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την 83618/1989 πράξη του και συνο¬ 
δεύουν την παραπάνω απόφαση. 

2. Στην παραπάνω αναστολή συμπεριλαμβάνεται και το ξεμπάζωμα 
υποσκάφων. 

3. Αναστέλλονται επίσης οι οικοδομικές εργασίες και η χορήγηση οι¬ 
κοδομικών αδειών για την κατασκευή τρίτου ορόφου στην υπόλοιπη πε¬ 
ριοχή (από την κόκκινη γραμμή μέχρι τα όρια των Οικισμών Φηρών 
και Οίας) και ειδικότερα για έξι (6) μήνες στην περιοχή που εμπίπτει 
στα όρια του οικισμού Φηρών και για ένα (1) χρόνο για την περιοχή που 
εμπίπτει στα όρια του οικισμού Οίας. 

4. Από τις παραπάνω αναστολές εξαιρούνται: 

α) Η έκδοση οικοδομικών αδειών και οι οικοδομικές εργασίες που 
αφορούν ανακατασκευές και επισκευές παραδοσιακών κτιρίων, όπως 
αναφέρονται στην παράγρ. 25 του άρθρου 1 του από 11.5.1989 Π. Δ/ 
τος «καθορισμός ειδικών όρων και περιορισμών δόμησης των οικοπέ¬ 
δων των οικισμών του Νομού Κυκλάδων, που έχουν χαρακτηριστεί ως 
παραδοσιακοί με το από 19.10.1978 Π. Δ/γμα (Δ' 594)» (Δ' 345) για 
ολόκληρους τους οικισμούς Οίας και Φηρών. 

β) Οι οικοδομικές εργασίες όπου έχει περατωθεί μέχρι τις 
30.5.1989 ο φέρων οργανισμός του κτιρίου για την περιοχή εκτός του 
κόκκινου προγράμματος (εκτός Καλντέρας) και μέχρι τα όρια των οικι¬ 
σμών: 

γ) Οι οικοδομικές εργασίες που αφορούν εσωτερικούς ή εξωτερικούς 
χρωματισμούς, μικρές εσωτερικές επισκευές ή διασκευές, που δεν θί¬ 
γουν την φέρουσα κατασκευή του κτιρίου ή την εμφάνισή του, επισκευές 
δαπέδων, επισκευές, διασκευές ή συμπληρώσεις των εγκαταστάσεων 
και αγωγών των κτιρίων, μικρές επισκευές θυρών, παραθύρων, στε¬ 
γών, δωμάτων (μετά από έγκριση της ΕΠΑΕ) και γενικά για μικρές και 
μεμονωμένες επισκευές για λόγους υγιεινής και προστασίας των κτι¬ 
ρίων. 

5. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


